KSL น้ำตาลหวานเจี๊ยบ
การปรับตัวขึ้นของราคาน้ำตาลตลาดโลกกว่า 20% จากปีก่อน เป็นปัจจัยบวกหนุนการเติบโตของผู้ประกอบการกลุ่มน้ำตาลอย่างมีนัยสำคัญ โดยเฉพาะ KSL
การปรับตัวขึ้นของราคาน้ำตาลตลาดโลกกว่า 20% จากปีก่อน เป็นปัจจัยบวกหนุนการเติบโตของผู้ประกอบการกลุ่มน้ำตาลอย่างมีนัยสำคัญ โดยเฉพาะ KSL
4 มิ.ย. 2565

คุณค่าบริษัท
การปรับตัวขึ้นของราคาน้ำตาลในตลาดโลกกว่า 20% จากปีก่อน กลายเป็นปัจจัยบวกที่หนุนการเติบโตของผู้ประกอบการกลุ่มน้ำตาลอย่างมีนัยสำคัญ โดยเฉพาะบริษัท น้ำตาลขอนแก่น จำกัด (มหาชน) หรือ KSL ที่เปิดงบไตรมาส 1/2565 (พ.ย. 2564-ม.ค. 2565) ออกมามีกำไรสุทธิ 332 ล้านบาท เพิ่มขึ้น 8% จากช่วงเดียวกันของปีก่อนที่มีกำไรสุทธิ 309 ล้านบาท
ขณะที่ ช่วงไตรมาส 2 และไตรมาส 3 คาดจะเติบโตต่อเนื่อง เนื่องจากเป็นไฮซีซั่นของธุรกิจ และคาดว่าปีนี้รายได้มีโอกาสเพิ่มขึ้นมากกว่าเป้า จากเดิมที่ตั้งเป้ารายได้ปี 2565 เติบโต 20% เมื่อเทียบกับปีก่อนที่มีรายได้รวม 10,755 ล้านบาท
โดยมีปัจจัยหนุนจาก 1) ปริมาณหีบอ้อยในปี 2564/2565 ปรับเพิ่มขึ้นเป็น 6.56 ล้านตันอ้อย เทียบกับปีก่อนอยู่ที่ 4.78 ล้านตันอ้อย 2) ราคาขายที่ปรับตัวดีขึ้น โดยในปีนี้ราคาน้ำตาลปรับตัวสูงขึ้นมากอยู่ที่ระดับ 19-20 เซนต์ต่อปอนด์ ขณะที่ล่าสุดอินเดีย ซึ่งเป็นผู้ส่งออกน้ำตาลรายใหญ่อันดับ 2 ของโลก จะจำกัดปริมาณการส่งออก ยิ่งทำให้ราคาน้ำตาลในตลาดโลกปรับสูงขึ้น และ 3) ได้รับผลบวกจากเงินบาทที่อ่อนค่า
ด้านบล.ฟินันเซีย ไซรัส ระบุว่า แนวโน้มกำไรไตรมาส 2/2565 (ก.พ.-เม.ย. 2565) ของ KSL จะฟื้นตัวสดใส โตทั้งจากไตรมาสก่อนและปีก่อน เพราะเป็น High Season ของกระบวนการผลิต ทำให้อัตราการใช้กำลังการผลิตอยู่ในระดับสูงสุดของปี หนุนการฟื้นตัวของอัตรากำไรขั้นต้น และคาดปริมาณขายน้ำตาลจะเพิ่มขึ้นต่อเนื่องจากการฟื้นตัวของโควิด ขณะที่สต๊อกเก่าขายหมดไปในไตรมาส 1/2565 ส่วนในไตรมาส 2/2565 จะเป็นน้ำตาลล็อตใหม่ที่มีราคาขายสูงขึ้น และคาดกำไรอาจยังทรงตัวได้ดีในไตรมาส 3/2565 ก่อนจะอ่อนตัวลงเป็นจุดต่ำสุดของปีในไตรมาส 4/2565 ตามปัจจัยฤดูกาล
ทั้งนี้ คาดกำไรสุทธิปี 2565 จะเติบโตเป็น 1,181 ล้านบาท เพิ่มขึ้น 92% จากปีก่อน
สำหรับการประเมินมูลค่า (Valuation) ปัจจุบันราคาหุ้น KSL ซื้อขายกันที่ P/E ระดับ 26.09 เท่า เทียบกับ P/E ตลาดโดยรวมที่ระดับ 19.28 เท่า ถือว่าราคาซื้อขายสูงกว่าตลาด แต่อย่างไรก็ตามถ้าดู P/BV ที่ระดับ 0.86 เท่า ถือว่าต่ำกว่าค่าเฉลี่ยตลาดที่ปัจจุบันซื้อขายกัน P/BV เฉลี่ยที่ 1.73 เท่า
…
รายชื่อผู้ถือหุ้นใหญ่
1.บริษัท เคเอสแอล ชูการ์ โฮลดิ้ง จำกัด 1,468,242,728 หุ้น 33.29%
2.บริษัท ไทยเอ็นวีดีอาร์ จำกัด 115,946,378 หุ้น 2.63%
3.นายชนะชัย ชุติมาวรพันธ์ 115,355,499 หุ้น 2.62%
4.นายจำรูญ ชินธรรมมิตร์ 113,075,331 หุ้น 2.56%
5.นายกมนดนัย ชินธรรมมิตร์ 100,498,048 หุ้น 2.28%
รายชื่อกรรมการ